آمریکا ماشین سکتورونون بؤیوک شیرکتلرینده جنرال موتور (GM) اوره تیم خرج‌لری‌نین آزالتماق اوچون قوزئی آمریکا اؤلکه‌لرین‌دکی 18 مین آغ یاخا‌لی چالیشانینا تضمینات قارشیلیغی ایشدن چیخارما تکلیف ائتدی.
جنرال موتوردان ائدیلن بیاناتدا شیرکتین، آمریکا، کانادا و مکزیک'ده ساتیش، پازارلاما و اینظیباتی ایداره‌لرینده خیدمت ائدن 18 مین معاش‌لی همکارینا تضمینات بدلی ایشدن چیخارما موقاویله‌لری تکلیف ائتدیگی قئید اولونوب.
تکلیفین، شیرکتده 12 ایل و داها آرتیق مدت‌دیر کی، فعالیت گؤسترن چالیشان‌لارا آپاریلدیغی آچیقلانیب.
شیرکت تضمینات شرط‌لری‌نین آیرینتی‌لارینا دایر معلومات وئرمه‌دی.
ایشدن چیخارما آددیمی شیرکتین 2018ین 3-جی چئیرگینده 2.5 میلیارد دو‌لار کار آچیقلاماسی‌نین آردین‌دان گلدی.
آچیقلامادا شیرکتین یاخشی پرفورمانس گؤستردیگی بیر دؤورده آلدیغی ایشدن چیخار قراریندا، ایقتیصدین یاخشی گئتدیگی دؤورده خرج سالمانین داها عقل‌لی اولاجاغینا دایر قیمتلندیرمه‌نین تأثیرلی اولدوغو قئید ائدیلیب.
سکتور متخصص‌لری ماشین صنایعسی‌نین، آمریکا و چین‌دکی یاواشییان ساتیش‌لار و ترامپ رهبرلیگی‌نین آلومینیوم محصول‌لارینا تطبیق ائتدیگی یئنی گؤمروک وئرگی‌لری سببی ایله آرتان اوره تیم خرج‌لری ایله یاخین دؤورده چتین‌لیک‌لرله اوزلشه'جگینی تخمین ائدیر.
جنرال موتورون آمریکا، کانادا و مکزیک'ده تخمینن 50 مین معاش‌لی امکداشی وار
